《新制小艓覆以翠幕暮春泛水镜池》
明代·邓云霄

玩弄轻舟学水仙，雨馀波影更澄鲜。盈盈人坐池中练，队队鱼澄镜里天。

翠幕迎风穿柳线，玉壶沽酒倩荷钱。凭谁为唱留春曲？一部蛙声万树蝉。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。